REGLEMENTĂRI PRIVIND CONCUBINAJUL ÎN STATE MEMBRE ALE UNIUNII EUROPENE

ABSTRACT

În principiu, nu există niciun concept care să definească în mod clar cuplul necăsătorit. Termenii folosiţi pentru a descrie aceste situaţii la nivel legislativ, în statele membre ale Uniunii Europene, sunt numeroşi şi comportă unele incertitudini în ceea ce priveşte sensul lor: coabitare, concubinaj, uniune liberă, cuplu necăsătorit, cuplu de fapt, parteneriat înregistrat. Majoritatea statelor membre ale Uniunii Europene nu au inserat încă, în legislaţia naţională, o definiţie generală a ,,cuplului necăsătorit", acest concept fiind mai degrabă definit de jurisprudenţă, care fie a stipulat că există concubinaj, atunci când două persoane trăiesc împreună în mod stabil şi continuu (Franţa), fie când această uniune este caracterizată de o ,,comunitate rezidenţială, economică şi sexuală" în care principala diferenţă între uniune şi căsătorie o reprezintă, în exclusivitate, voinţa privind această relaţie a cuplului (Austria, Belgia şi Grecia).

Dintr-un studiu comparativ al dreptului intern al statelor membre
 se poate observa că există două categorii de uniuni:

- cuplul necăsătorit între care nu există nicio formalitate, ,,cuplul de fapt", ,,concubinajul", ,,coabitarea", ,,uniunea liberă";
- cuplul necăsătorit legat printr-un contract sau printr-un parteneriat înregistrat de o autoritate publică (parteneriatul-contract şi parteneriatul-instituţie).
CUPRINS

3I. DELIMITĂRI CONCEPTUALE


3Căsătorie versus concubinaj


4Regimul juridic al bunurilor dobândite de concubini


6II. CONSIDERAŢII GENERALE


6Înregistrarea relaţiilor


8Regimul juridic al bunurilor cuplurilor înregistrate


Regimul juridic al bunurilor în cazul parteneriatelor înregistrate
8
9Regimul juridic al bunurilor în cazul contractelor înregistrate


10Regimul juridic al bunurilor într-un parteneriat înregistrat, în caz de desfacere a parteneriatului sau deces


10Regimul juridic al bunurilor în cazul unui contract înregistrat, în caz de desfacere a contractului sau deces


11III. CONCUBINAJUL ÎN FRANŢA


12Evoluţia juridică


13Diversitatea cazurilor de uniune liberă


13Elementele constitutive ale uniunii libere


13Proba concubinajului


14Efectele concubinajului


17Încetarea concubinajului


18Raporturile dintre concubini




I. DELIMITĂRI CONCEPTUALE
Căsătorie versus concubinaj

Indiferent dacă este doar o simplă etapă premergătoare căsătoriei sau un stil de viaţă rezultat dintr-o opţiune de lungă durată sau definitivă, concubinajul  se defineşte prin raportare la căsătorie. Concubinajul este o uniune de fapt dintre două persoane de sex opus, care presupune convieţuirea acestora şi o anumită continuitate şi comunitate de viaţă materială şi spirituală. Se deosebeşte de căsătorie, care este o uniune de drept, şi uneori coexistă cu aceasta. Concubinajul are la bază o motivaţie diferită, care merge de la cea strict economică până la cea de ordin psihologic, gen „căsătorie de probă”, „de încercare”. Concubinajul se caracterizează printr-un relativ caracter de notorietate, o anumită durată şi stabilitate.

Starea de fapt dintre un bărbat şi o femeie numită concubinaj este: uniune de viaţă în comun; aparenţa unui menaj; libertatea juridică de a se căsători, deoarece nu există nici adulter, nici incest, nici alt impediment juridic.

Starea de concubinaj trebuie să îndeplinească câteva condiţii obiective, dar şisubiective, lipsa uneia dintre acestea determinând absenţa efectelor juridice pe care uniunea liberă le-a dobândit de-a lungul timpului, pe cale legislativă sau jurisprudenţială.

Condiţiile obiective se concretizează în:

• diferenţa de sex – reprezintă o condiţie esenţială pentru existenţa concubinajului,deoarece, ceea ce se urmăreşte la constituirea acestuia este imitarea căsătoriei.Concubinajul reprezintă, din acest punct de vedere, o uniune liberă dintre un bărbat şi o femeie, fără încheierea căsătoriei.

• convieţuirea stabilă şi exclusivă – spre deosebire de căsătorie, care are la bază un act juridic şi care conferă un statut social, o stare de drept, indiferent de existenţa sau inxistenţa relaţiilor intime dintre soţi, concubinajul are la bază o situaţie de fapt, caracterizată prin convieţuirea partenerilor, relaţiile intime fiind de esenţa acestuia. Dacă în practică se pot întâlni aşa-numitele „căsătorii albe”, în care soţii nu convieţuiesc, „concubinajele albe” sunt inexistente, pentru că ceea ce conferă substanţă stării de concubinaj este tocmai convieţuirea partenerilor.

Ca şi căsătoria, concubinajul nu poate fi decât monogam. Din analiza celor două condiţii obiective ale concubinajului rezultă că, din acest punct de vedere, nu există nicio deosebire între uniunea liberă şi căsătorie. Ceea ce le diferenţiază este elementul subiectiv, voinţa partenerilor de a înţelege să convieţuiască încheind căsătoria sau nu. Consimţământul pentru constituirea concubinajului nu trebuie să îmbrace nicio formă solemnă. El este liber exprimat, conştient şi lipsit de vicii. De asemenea, în momentul în care dispare consimţământul unuia dintre parteneri, starea de concubinaj se dizolvă, spre deosebire de căsătorie, unde nu este suficient consimţământul unilateral sau acordul de voinţă al soţilor  pentru a se obţine divorţul, legea impunând îndeplinirea anumitor proceduri. Şi mai mult, spre deosebire de căsătorie, efectele concubinajului sunt stabilite tot prin voinţa comună a partenerilor.

Regimul juridic al bunurilor dobândite de concubini

Concubinajul, fiind o uniune liberă între două persoane care nu este recunoscută de Codul familiei şi deci nu are un statut juridic, dă naştere totuşi la o serie de raporturi juridice reglementate în cea mai mare parte de dreptul civil – vechiul şi noul Codul civil român.

Statutul patrimonial al concubinajului nu este unul asemănător dobândirii de bunuri comune în devălmăşie, ci unul de indiviziune (coachiziţie), pe cote-părţi. Bunurile dobândite în perioada concubinajului aparţin în principiu celui care le-a dobândit , înafara situaţiei când la dobândirea lor a contribuit şi celălalt concubin. Fiecare are o cotă proporţională cu cota sa de contribuţie, care va trebui însă dovedită cu mijloace de probă legale, neexistând niciun fel de prezumţie în acest sens. Mai mult, dovada contribuţiei trebuie făcută pentru fiecare bun în parte şi în raport de totalitatea bunurilor.

O altă situaţie ce poate apărea se referă la faptul că o persoană a pus la dispoziţia concubinului o sumă de bani, pe care acesta la rândul său a investit-o în cumpărarea unui apartament, fapt ce conferă acelei persoane numai un drept de creanţă împotriva concubinului pe numele căruia s-a încheiat actul de dobândire a imobilului. Ea nu poate să pretindă un drept de proprietate asupra bunului, deoarece nu poate invoca niciun act translativ de proprietate în beneficiul ei.

În ceea ce priveşte regimul juridic al construcţiilor ridicate de concubini, practica judiciară a apreciat că dacă unul dintre concubini a ridicat o construcţie pe terenul proprietatea celuilalt, fără să fi avut consimţământul proprietarului terenului, construcţia devine proprietate a concubinului proprietar al terenului, celălalt având dreptul numai la o creanţă egală cu valoarea contribuţiei sale (art.  494 din vechiul Cod civil).

În cazul în care concubinii ridică o construcţie pe terenul proprietate a unui terţ, s-a dat aceeaşi soluţie ca şi în cazul soţilor constructori pe terenul altora şi deci, terţul proprietar al terenului este îndreptăţit, potrivit art. 488 din vechiul Cod civil, să invoce dreptul de proprietate prin accesiune asupra construcţiei, având obligaţia de a-i despăgubi pe cei ce au ridicat-o.

S-a pus întrebarea potrivit căreia, în condiţiile în care starea de fapt a concubinajului se transformă în căsătorie, ce situaţie vor avea bunurile dobândite de aceştia în timpul concubinajului. Regimul juridic al bunurilor dobândite în timpul concubinajului rămâne acelaşi, fiind supus dispoziţiilor Codului civil, chiar dacă, ulterior dobândirii, concubinii s-au căsătorit. Bunurile dobândite de aceştia după încheierea căsătoriei sunt bunuri comune, având un regim juridic diferit, conform dispoziţiilor Codului familiei şi noului Cod civil.

De asemenea, instanţa de judecată a arătat că este foarte importantă stabilirea momentului dobândirii fiecărui bun, în timpul concubinajului sau în timpul căsătoriei. Plecând de la acest fapt, se observă că există trei categorii de bunuri dobândite de către concubini în timpul legăturii lor premergătoare căsătoriei, cu regim juridic diferit, şi anume: bunurile dobândite separat de către fiecare concubin sunt bunuri proprii sub forma proprietăţii individuale exclusive, supuse regimului de drept comun; bunurile dobândite împreună sunt bunuri proprii sub forma proprietăţii comune pe cote-părţi, supuse dispoziţiilor Codului civil; bunurile dobândite împreună şi cu privire la care concubinii convin ca prin căsătorie să intre în comunitatea matrimonială de bunuri devin bunuri comune în devălmăşie, supuse dispoziţiilor Codului familiei.

Concubinajul desemnează situaţia în care două persoane adulte necăsătorite trăiesc împreună ca şi cum ar fi căsătorite, într-o manieră durabilă şi notorie
.

Deşi nicio convenţie nu a fost formalizată printr-un act încheiat între cei doi concubini, concubinajul este definit în legislaţia civilă. El este o situaţie de comunitate de fapt care produce efecte juridice (drepturi şi obligaţii) pentru ambele părţi.

Concubinajul a existat întotdeauna pe lângă căsătorie.

Definiţia sa a fost extinsă la cuplurile de homosexuali, însă nu cuprinde poligamia.

Deşi normele religioase şi sociale încurajează căsătoria, concubinajul nu a fost niciodată asimilat, ca adulterul, unei greşeli. Termenul concubinaj devenind peiorativ, s-a recurs deseori la sintagma uniune liberă.

Uniunea liberă este o alegere deliberată de a coabita, refuzând căsătoria, ca fiind o instituţie care permite statului să se amestece în viaţa privată. 

Concubinii au posibilitatea de a depune o declaraţie oficială de concubinaj la primărie şi de a obţine un certificat de concubinaj. În funcţie de ţară, există posibilitatea de a oficializa relaţia printr-o uniune civilă sau printr-un pact civil de solidaritate (PACS).

Concubinajul reprezintă situaţia în care un bărbat şi o femeie trăiesc ca şi cum ar fi căsătoriţi, atunci când uniunea conjugală nu a fost oficiată (căsătorie de fapt).
Uniunea civilă este statutul juridic a două persoane necăsătorite între ele, eventual de acelaşi sex, care urmăresc să-şi regleze raporturile juridice patrimoniale atât din timpul vieţii, cât şi după decesul lor. Uniunea civilă, nerecunoscută în general din punct de vedere legal, joacă un rol important în dreptul securităţii sociale, care atribuie calitatea de a avea un drept în cazul prestaţiilor în natură în cazul asigurărilor de boală şi maternitate persoanei care trăieşte timp de douăsprezece luni consecutive cu un asigurat social şi care se află pe cheltuiala efectivă, totală şi permanentă, a acestuia. 
Pactul civil de solidaritate (PACS) este denumirea dată contractului încheiat între două persoane de sex opus sau de acelaşi sex, în scopul de a-şi organiza traiul în comun. Acest pact atrage obligaţia de ajutor mutual şi material şi creează o solidaritate între parteneri în ceea ce priveşte plata datoriilor menajere. El antrenează consecinţe multiple: impozitarea comună a veniturilor, începând de la a treia aniversare de la înregistrarea pactului, facilitarea drepturilor de mutare cu titlu gratuit, după doi ani de legătură, atribuirea calităţii de a avea un drept pentru asigurările de boală şi maternitate, cesiunea contractului de abitaţie, aplicarea regimului indiviziunii bunurilor dobândite cu titlu oneros ulterior încheierii uniunii. Declaraţia comună a partenerilor se înregistrează la grefa tribunalului în a cărui circumscripţie cei doi parteneri îşi stabilesc domiciliul. PACS-ul poate înceta prin comun acord sau prin voinţa unilaterală a unui partener.
II. CONSIDERAŢII GENERALE
Înregistrarea relaţiilor
În prezent există două modele legislative în ţările vest-europene. Unul, întâlnit în Belgia şi Franţa, numit ,,coabitarea legală” şi respectiv ,,pactul civil de solidaritate” (,,pacs”) desemnat prin expresia ,,contract înregistrat” şi cel de-al doilea, întâlnit în ţările scandinave, în Olanda şi Germania, desemnat prin expresia ,,parteneriat înregistrat
”.

În Uniunea Europeană, nicio ţară care are limba engleză ca limbă oficială nu a introdus în legislaţia sa acest subiect. Un proiect de lege englez utilizează termenul ,,parteneriat civil” (,,civil partnership”). Expresia ,,parteneriat înregistrat” nu are o traducere aproximativă în terminologia ţărilor nordice, ele folosind apelativul german de ,,Lebenspartnerschaft”.

În Danemarca, Suedia, Finlanda şi Germania înregistrarea unui astfel de parteneriat nu este posibilă decât pentru parteneri de acelaşi sex.
În Olanda, Belgia şi Franţa, noile reglementări sunt deschise, independent de sex, celor doi parteneri.
Contractul înregistrat şi parteneriatul înregistrat. Exclusivitatea pentru

persoanele de acelaşi sex
	State
	Numai pentru

persoane de acelaşi

sex
	Nu există
restricţii de sex

	Belgia
	
	X

	Danemarca
	X
	

	Germania
	X
	

	Finlanda
	X
	

	Franţa
	
	X

	Olanda
	
	X

	Suedia
	X
	

	Anglia
	X
	

	Irlanda
	X
	

	Luxemburg
	
	X


În Suedia, Finlanda, Danemarca, Olanda şi Belgia înregistrarea are loc în faţa unei autorităţi publice. 
În Germania, Bündesländer-ele (statele federale) desemnează autoritatea competentă. De exemplu, în Bavaria notarul este o autoritate competentă, în timp ce în alte state, ofiţerul stării civile este desemnat ca singura autoritate competentă. 
În Franţa, încheierea unui ,,pacs” se efectuează sub forma unui contract între parteneri, care este prezentat unei autorităţi competente pentru înregistrare. Acestea sunt tribunalele şi nu starea civilă, care ţin registrele ,,pacs-urilor” (tribunalele de la locul naşterii oricăruia dintre parteneri sau, în cazul naşterii în afara Franţei, Tribunalul de Mare Instanta din Paris). În aparenţă, înregistrarea nu este o condiţie de validitate a unui ,,pacs”, dar partenerii sunt sfătuiţi să facă înregistrarea acordului lor. Accesul la informaţiile privind ,,pacs-urile” este restrictiv, numai partenerii şi anumite autorităţi sau organizaţii având drept complet de acces. Din acest motiv, o nouă practică se întrevede astăzi, şi anume exigenţa unei declaraţii conform căreia o persoană nu a subscris unui ,,pacs”.
În Danemarca, Suedia şi Finlanda, înregistrarea parteneriatelor semnifică faptul că partenerii - care trebuie să fie de acelaşi sex – vor fi trataţi pe picior de egalitate cu soţii de sexe diferite. Parteneriatele au acelaşi regim juridic ca şi căsătoria în ce priveşte regimul bunurilor, obligaţiile alimentare, donaţiile, asigurările etc., dar nu au niciun efect în relaţiile dintre un partener şi un copil al vreunuia dintre ei. Această instituţie este recunoscută ca o alternativă la căsătoria persoanelor de acelaşi sex, din moment ce homosexualitatea reprezintă o condiţie a acestei instituţii.

În Olanda, înregistrarea parteneriatului face ca legislaţia referitoare la regimul matrimonial şi la obligaţiile alimentare dintre soţi să fie aplicabilă şi partenerilor. Dacă o căsătorie nu poate fi desfăcută decât prin divorţ, unui parteneriat i se poate pune capăt prin acordul dintre părţi, intervenţia unui tribunal nefiind necesară. Înregistrarea unui parteneriat face o căsătorie imposibilă, atâta timp cât parteneriatul nu a fost dizolvat, excepţie făcând numai căsătoria dintre parteneri.

În Germania, situaţia partenerilor înregistraţi este diferită de cea a soţilor, în ceea ce priveşte regimul matrimonial. În caz de separare sau de încetare a unui parteneriat înregistrat, situaţia partenerilor este similară cu cea a soţilor, cu excepţia faptului că ei nu au dreptul la împărţirea donaţiilor. Încetarea unui parteneriat înregistrat necesită o hotărâre judecătorească. Dacă partenerii decid să trăiască separat, legislaţia prevede obligaţii în legătură cu utilizarea domiciliului partenerilor şi obligaţiile alimentare.

În Franţa, înregistrarea contractului (,,pacs-ului”) este considerată, într-o mare măsură, ca o afacere contractuală între parteneri. Totodată, anumite dispoziţii proprii căsătoriei sunt în egală măsură aplicabile ,,pacs-urilor”. Încheierea unui ,,pacs” este imposibilă atâta timp cât un partener este căsătorit sau a încheiat anterior un ,,pacs”. Însă desfacerea unui ,,pacs” este posibilă prin consimţământ mutual şi prin declaraţie unilaterală. Căsătoria cu un terţ a unuia dintre parteneri antrenează automat rezilierea ,,pacs-ului”, iar decesul unuia dintre parteneri duce la încetarea acestuia.

În Belgia, parteneriatul înregistrat impune anumite obligaţii partenerilor în ceea ce priveşte contribuţia la cheltuielile menajului şi la datoriile locuinţei. Câteva dispoziţii care privesc responsabilitatea soţilor faţă de terţi sunt în egală măsură aplicabile şi partenerilor înregistraţi. Însă, dispoziţiile legale care privesc regimul matrimonial nu le sunt aplicabile. Ca şi în Franţa, un nou parteneriat nu poate fi încheiat, dacă unul dintre parteneri este căsătorit sau încheiase anterior un alt parteneriat. Desfacerea unui astfel de parteneriat are loc în aceleaşi condiţii ca şi în cel francez.
Regimul juridic al bunurilor cuplurilor înregistrate

Regimul juridic al bunurilor în cazul parteneriatelor înregistrate

În Finlanda, Suedia, Danemarca şi Olanda, relaţiile patrimoniale ale parteneriatelor înregistrate sunt supuse aceloraşi dispoziţii ca cele care reglementează situaţia soţilor. Regimul juridic, posibilitatea adoptarii unui regim matrimonial sau de a încheia un ,,contract de parteneriat” sunt identice. La fel se întâmplă şi în relaţiile partenerilor cu terţii.

În Germania, regimul matrimonial al parteneriatelor înregistrate este de aceeaşi natura ca cel al soţilor, dar conţinutul său este diferit de cel al soţilor. Regimul aplicabil partenerilor înregistraţi este ,,Ausgleichgemeinschaft”, un termen care ar putea fi tradus prin ,,comunitatea de compensaţie”. Fiecare partener posedă bunurile proprii, dar la sfârşitul parteneriatului, plus-valoarea este partajată între parteneri.
Regimul juridic al bunurilor în cazul contractelor înregistrate

În Franţa, regimul proprietăţii partenerilor ,,pacs-ului” a fost calificat ca ,,embrionul” regimului matrimonial. Bunurile achiziţionate în cursul existenţei unui ,,pacs” sunt prezumate a fi bunuri indivize ale partenerilor, cu condiţia ca acele bunuri să fie achiziţionate cu titlu oneros după înregistrarea ,,pacs-ului”. Această prezumţie se aplică atâta timp cât nu este combatută, existând deci posibilitatea de contestare. Bunurile menajului au un regim special, întrucât, pentru aceste bunuri, prezumţia de proprietate indiviză nu poate fi îndepărtată decât prin prevederile contractului ,,pacs-ului”. O complicaţie juridică s-a născut din faptul că semnificaţia juridică a expresiei ,,meubles meublants” utilizată în legislaţia franceză pentru desemnarea bunurilor menajului este ambiguă, în consecinţă, nu este întotdeauna uşor să determini care sunt exact bunurile care beneficiază de acest statut special. Pentru toate celelalte bunuri prezumţia de indiviziune poate fi contestată cu ajutorul altor probe (de exemplu un contract de vânzare-cumpărare). Partenerii unui ,,pacs” îşi datorează un ajutor material şi mutual. Transferul de proprietate între parteneri poate fi considerat ca un transfer efectuat pentru a respecta această obligaţie. Partenerii pot stipula această obligaţie în contractul ,,pacs-ului”. Dacă nu au făcut acest lucru, instanţa trebuie să determine întinderea acestei obligaţii. Partenerii sunt responsabili solidar de datoriile contractate pentru nevoile vieţii curente şi ale domiciliului comun. Conceptele utilizate de legislaţia franceză pentru descrierea acestor datorii sunt diferite de cele utilizate în situaţia soţilor, legiuitorul nedorind să asimileze ,pacs-ul”, căsătoriei. Dispoziţiile care privesc responsabilitatea solidară nu se îndepărtează de regulile comune ale responsabilităţii civile, dacă unul dintre parteneri, de exemplu, a acumulat datorii considerabile referitoare la viaţa curentă, fără ştirea şi fără acordul celuilalt partener. O problemă întâlnită în practică a fost aceea a creditorilor, pentru că identitatea celuilalt partener nu poate fi verificată în registrul public.

În Belgia, bunurile partenerilor sunt separate, afară de cazul în care au inclus dispoziţii contrare în contractul lor de coabitare. În toate cazurile însă, partenerii trebuie să contribuie la cheltuielile vieţii curente proporţional cu veniturile lor şi ei sunt în egală măsură solidari de datoriile contractate pentru cheltuielile vieţii curente. Totodată, ei nu răspund de datoriile excesive contractate de celălalt partener. Partenerii unei coabitari legale pot să-şi organizeze relaţia lor patrimonială cu ajutorul unui contract, care trebuie încheiat în formă autentică în faţa unui notar, iar o menţiune a existenţei acestuia trebuie făcută în registrul populaţiei. În general, conţinutul acestui contract nu poate fi opozabil terţilor.
Efectele asupra bunurilor în cazul parteneriatelor înregistrate.

Echivalenţa regimului bunurilor parteneriatului cu regimul matrimonial

şi studiul reglementării părţilor
	State
	Identic cu regimul

matrimonial
	Regim diferit
	Reglementarea părţilor -
autorizată

	Danemarca
	X
	
	X

	Germania
	X
	
	X

	Finlanda
	X
	
	X

	Olanda
	X
	
	X

	Suedia
	X
	
	X

	Luxemburg
	
	X
	X

	Polonia
	
	X
	


Regimul juridic al bunurilor într-un parteneriat înregistrat, în caz de desfacere a parteneriatului sau deces

În Germania, Olanda, Finlanda, Suedia şi Danemarca rezilierea (sau desfacerea) unui parteneriat înregistrat are faţă de bunurile partenerilor efecte total similare ca în cazul divorţului. În Germania, diferenţa între regimul matrimonial al parteneriatului înregistrat şi cea dintre soţi conduce la rezultate diferite. Dar, în caz de deces al unuia dintre parteneri, partenerul supravieţuitor este tratat în acelaşi fel ca soţul supravieţuitor, în ceea ce priveşte bunurile şi succesiunea.
Regimul juridic al bunurilor în cazul unui contract înregistrat, în caz de desfacere a contractului sau deces

În Belgia, desfacerea coabitării legale antrenează rezilierea contractului referitor la bunurile partenerilor, dar dispoziţiile care privesc repartiţia bunurilor indivize trebuie respectate. Faţă de terţi, desfacerea contractului înregistrat nu produce consecinţe speciale.

În Franţa, partajul bunurilor aflate în indiviziune este lăsat la învoiala partenerilor şi numai dacă aceştia nu se înţeleg, instanţa procedează la efectuarea partajului. În cazul rezilierii unui ,,pacs”, partenerul care l-a reziliat poate să-şi vadă răspunderea contractuală angajată faţă de celălalt partener. Motivele posibile care angajează responsabilitatea sunt: neîndeplinirea obligaţiilor legale sau contractuale ori ,,ruptura abuzivă” a ,,pacs”-ului. În ceea ce-i priveşte pe terţi, o problemă practică se ridică atunci când, în caz de reziliere prin unică voinţă, declaraţia unilaterală a unuia dintre parteneri contra celuilalt nu produce efecte decât după trei luni de la data depunerii declaraţiei. În consecinţă, există o perioadă de latenţă, pe durata căreia pot apărea probleme legate de responsabilitatea solidară a partenerilor pentru diverse datorii. Pot apărea probleme şi pentru datoriile de care partenerii nu sunt ţinuţi solidar responsabili sau acelea în care responsabilitatea solidară este contestată. Problema se pune în momentul partajării bunurilor.

În Franţa, partenerul supravieţuitor al unui ,,pacs” nu are niciun drept ab intestat. Dreptul la succesiune al partenerului supravieţuitor depinde de dispoziţiile voluntare ale defunctului. Restricţiile care se aplică între soţi în privinţa donaţiilor nu se aplică şi între parteneri. Dispoziţiile sunt supuse restricţiilor generale care acordă drepturi anumitor moştenitori. Există de asemenea un regim fiscal favorabil pentru transferurile cu titlu gratuit între parteneri. În Belgia, situaţia este similară.
III. CONCUBINAJUL ÎN FRANŢA
Din punct de vedere etimologic, concubin(ă) înseamnă “persoana care are o legătură cu cineva”
.
Concubinajul sau uniunea liberă corespunde unei relaţii în afara căsătoriei, caracterizată printr-o anumită continuitate, o anumită stabilitate. Este uniunea de fapt dintre două persone, de acelaşi sex sau de sex opus, care coabitează. Uniunea de fapt poate sau nu să fie însoţită de un pact civil de solidaritate.
Art. 515-8 din Codul civil defineşte concubinajul ca uniunea de fapt, caracterizată printr-un trai comun, prezentând un caracter de stabilitate şi continuitate, între două persone de sex opus sau de acelaşi sex, care trăiesc în cuplu
.
Elementele care constituie concubinajul pot diferi, ceea ce face ca noţiunea să fie greu de definit.
Concubinajul, atunci când este dovedit, produce anumite efecte juridice. El poate fi oficializat în două moduri, fie printr-un pact civil de solidaritate (pacs), fie    printr-un act notarial (concubinajul notoriu).
Evoluţia juridică

Dreptul canonic condamna concubinajul din raţiuni legate de morala religioasă şi pentru a susţine forţa simbolică a căsătoriei religioase. După un anumit timp, li s-a recunoscut concubinilor dreptul la alocaţii familiale. În urma dezvoltării acestui tip de uniune, dreptul a început, din 1968, să se adapteze acestei situaţii.
Pot fi menţionate două speţe:

· Cazul “Dangereux”, Curtea de Casaţie, 1970, în care s-a discutat prejudicial moral şi material al unei concubine în caz de deces accidental al concubinului său;
· Cazul “Toros”, Curtea de Casaţie, 10 iunie 1975, prin care se repară prejudiciul suferit de o concubină în caz de deces accidental, concubinul fiind căsătorit. S-a acordat despăgubire soţiei şi concubinei.
În paralel, legiuitorul a intervenit prin:

· Legea nr. 72-3 din 3 ianuarie 1972
 privind filiaţia, prin care a prevăzut egalitatea între copiii naturali, născuţi în afara căsătoriei, şi cei legitimi (născuţi dintr-un cuplu căsătorit);
· Legea nr. 75-617 din 11 iulie 1975
 privind divorţul, prin care a dezincriminat adulterul.

Diferite domenii juridice au început să ia în seamă concubinajul:
· dreptul muncii: legătura funcţionarilor concubini, dreptul de a lua concedii împreună, oferirea de avantaje destinate persoanelor căsătorite;
· recurgerea la reproducerea asistată medical a fost autorizată între concubini prin Legea nr. 94-654 din 29 iulie 1994
;
· dreptul de locaţiune poate fi transferat concubinului, chiar dacă el nu a intervenit în locaţiune, în caz de deces sau de separaţie;
· liberalităţile au fost lung timp considerate ca având o cauză imorală, apoi au fost acceptate dacă nu aveau ca obiect favorizarea sau prelungirea relaţiilor imorale. Ele au fost în cele din urmă acceptate printr-o decizie a Curţii de Casaţie din 3 februarie 1999.

Legea nr. 99-944 din 15 noiembrie 1999
 privind pactul civil de solidaritate a definit concubinajul.
Diversitatea cazurilor de uniune liberă
Elementele constitutive ale uniunii libere
Următoarele elemente caracterizează uniunea liberă: 

· existenţa raporturilor sexuale - deşi nu este o condiţie în sine de calificare a uniunii libere, existenţa raporturilor sexuale este deseori un element determinant pentru relaţia de cuplu;
· diferenţa de sex - dacă majoritatea uniunilor libere reunesc un bărbat şi o femeie, anumite cupluri sunt alcătuite din indivizi de acelaşi sex care doresc să trăiască împreună;
· comunitatea de trai - art. 515-8 din Codul civil cere expres o comunitate de trai pentru a exista concubinaj. Totuşi, comunitatea de trai este doar unul dintre elementele constitutive ale concubinajului, ea singură nefiind suficientă. Faptul că două persoane locuiesc sub acelaşi acoperiş nu înseamnă neapărat că există viaţă de cuplu;
· stabilitatea şi durata relaţiilor - art. 515-8 cere ca relaţia să prezinte un caracter de stabilitate şi continuitate. Legiuitorul nu a prevăzut un termen legal pentru durată, lăsând judecătorului competenţa de a aprecia perenitatea relaţiei;
· notorietatea - numeroase texte, precum Legea nr. 89-462 din 6 iulie 1989
 privind contractul de abitaţie, prevăd expres „concubinajul notoriu”. Legea din   15 noiembrie 1999 n-a mai reluat referirea la notorietate.
Proba concubinajului
Ca situaţie de fapt, concubinajul se supune regimului probatoriu al faptelor juridice şi poate fi dovedit prin orice mijloace de probă de către oricine.
Proba concubinajului de către concubini

Ei pot dovedi existenţa concubinajului lor prin orice mijloace de probă, îndeosebi prin:
· un certificat de concubinaj: concubinii domiciliaţi la aceeaşi adresă pot prezenta o chitanţă de plată a chiriei sau o facură pentru a obţine un certificat de concubinaj de la primăria domiciliului lor;
· un act privind comunitatea de trai: prin Legea nr. 93-22 din 8 ianuarie 1993
, legiuitorul a reglementat proba vieţii maritale. Părinţii naturali care şi-au recunoscut amândoi copilul în anul următor naşterii sale şi care dovedesc o comunitate de trai la momentul acestei duble recunoaşteri pot exercita în comun autoritatea parentală. Pentru a dovedi comunitatea lor de trai, ei se pot adresa judecătorului pentru cauze familiale de la locul unde domiciliază solicitantul, iar instanţa va emite un act privind comunitatea de trai.
Proba concubinajului de către terţi

· Proba la divorţ - cu ocazia unui divorţ din culpă, unul dintre soţi poate dori să demonstreze că celălalt soţ trăieşte în concubinaj cu un terţ. El poate recurge la constatarea adulterului;
· Dovada concubinajului de către autorităţile administrative - competenţele de investigare de care dispune administraţia sunt limitate de exigenţele protejării vieţii private a persoanelor fizice şi este adeseori dificil pentru autorităţile administrative să dovedească existenţa concubinajului între două persoane.
Efectele concubinajului
Concubinii nu au dorit să creeze o legătură juridică între ei, iar Codul civil, respectând această voinţă, nu acordă statut juridic cuplului astfel format. În principiu, concubinajul este total lipsit de efecte legale, dar, prin excepţie, concubinii îşi pot regla pe cale contractuală raporturile patrimoniale, prin intermediul unui contract de concubinaj care reglementează raporturile patrimoniale între concubini, dar care rămâne fără efect în ceea ce priveşte raporturile personale. Se disting două aspecte:
Situaţia personală a concubinilor

Drepturile şi obligaţiile dintre soţi prevăzute la art. 212 din Codul civil
 nu se aplică concubinilor care nu-şi datorează fidelitate, ajutor sau asistenţă.

În fapt, nimic nu împiedică concubinii să se conformeze modelului căsătoriei, dar ei nu au nicio obligaţie legală.

Situaţia patrimonială a concubinilor

1. Absenţa competenţei
În principiu, spre deosebire de soţi, concubinii nu au nicio competenţă de coadministrare. Ei pot să-şi acorde reciproc competenţa de a acţiona în numele şi în seama altuia.
2. Absenţa legăturii matrimoniale

Spre deosebire de căsătorie, statutul imperativ de bază din art. 214 şi urm. din Codul civil nu se aplică concubinilor. Aceştia nu sunt obligaţi să contribuie la cheltuielile legate de menaj şi nu sunt obligaţi solidar la plata datoriilor menajere.
Atât cât durează concubinajul, fiecare concubin este liber să dispună de bunurile şi veniturile sale şi să-şi plătească datoriile. Nu există nicio obligaţie de ajutor şi nicio obligaţie alimentară între concubini.
3. Contractele încheiate între concubini
Se disting:

· Contractele cu titlu oneros: în principiu, contractele cu titlu oneros între concubini sunt valabile indiferent dacă este o vânzare sau un contract de muncă. În caz de achiziţie imobiliară în indiviziune de către membrii cuplului, pot fi luate în considerare mai multe soluţii:
- indiviziunea - adeseori, cumpărarea se face în indiviziune. În caz de deces al unuia dintre cei doi concubini, supravieţuitorul, ca garant al indiviziunii, poate cumpăra partea predecedatului, conform art. 1873-13 din Codul civil
. Această opţiune poate fi dublată de un legat sau de o asigurare de viaţă.
- tontina (tontine)
. În practica notarială, tontina, numită clauză de creştere (accroissement), este un pact încheiat între mai multe persoane la achiziţionarea unui bun, în virtutea căruia doar supravieţuitorul tuturor este considerat proprietar, fiecare dobânditor putându-se bucura de bun pe durata vieţii sale. Ea este foarte protectoare pentru supravieţuitor, dar defavorabilă moştenitorilor predecedatului, cuantumul său fiind plafonat la suma de 76.000 euro. În absenţa indiviziunii şi în caz de moştenitori, partajul nu poate fi invocat. De asemenea, în caz de dezacord ulterior, situaţia riscă să rămână blocată până la primul deces.
- achiziţia „încrucişată”. A are ½ din bunuri în nudă proprietate şi ½ în uzufruct. B are ½ din bunuri în nudă proprietate şi ½ în uzufruct. La decesul lui A, B recuperează uzufructul lui A. El posedă deci orice bun din care ½ rămâne în uzufruct. Poate fi prevăzută o structură mai complexă, dar protectoare a intereselor concubinilor în caz de predeces. Fiecare concubin achiziţionează jumătate din bun în nudă proprietate şi uzufructul din cealaltă jumătate. Această soluţie protejează supravieţuitorul în caz de deces, deoarece atunci supravieţuitorul devine proprietarul unei jumătăţi din totalitatea bunului, plus jumătatea în uzufruct pe care o avea deja.
- împrumutul. Faţă de terţi, dacă împrumutul este destinat nevoilor financiare ale unui singur concubin, celălalt concubin nu se poate considera coîmprumutat. Va trebui să aleagă soluţia cauţiunii personale, care îi permite, dacă trebuie să plătească creditorul în locul celuilalt concubin, ca, în virtutea acestei cauţiuni, să aibă o acţiune în regres împotriva concubinului pentru care  s-a efectuat plata. Dacă împrumutul serveşte la dobândirea de către cei doi concubini a unei locuinţe, trebuie ca fiecare concubin să aibă o garanţie reală (ipotecară) de la celălalt concubin pentru partea sa. În schimb, dacă împrumutul se contractează de către amândoi, dar se rambursează de către unul singur, se ridică problema naturii acestei rambursări. Este aceasta o donaţie sau împrumutătorul are o creanţă asupra celuilalt? Atunci când concubinii efectuează împrumuturi unul faţă de celălalt, trebuie constatat acest împrumut sau această recunoaştere de datorie printr-un înscris, în scopul de a evita orice dificultate ulterioară. Există un mijloc juridic de a soluţiona o serie de aspecte dificile ale acestui tip de coabitare. Contractul de concubinaj se poate dovedi util pentru traiul comun, dar şi în caz de separare, contribuţiile la cheltuielile legate de menaj, acţiunea care aparţine copilului natural a cărui filiaţie nu a fost legal stabilită, în scopul obţinerii de la cel care a avut raporturi cu mama sa în timpul perioadei de concepţie o pensie destinată să acopere cheltuielile de întreţinere şi educaţie (action à fins de subsides).
Liberalităţile între concubini

Până la un moment dat, instanţele au considerat că liberalităţile încheiate în profitul unui concubin, dacă sunt făcute cu acest titlu, erau lovite de nulitate. Ele admiteau totuşi legatele făcute din „pură bunăvoinţă”. Această situaţie ambiguă s-a soluţionat prin afirmarea principiului validităţii liberalităţilor între concubini.
Subzistă însă anumite dificultăţi:

· revocarea în caz de survenire de copii;
· dificultatea de a proba intenţia de liberalitate, atunci când donaţia nu a îmbrăcat o formă solemnă;

· nulitatea în caz de deghizare, fondată pe art. 1099 din Codul civil, care se aplică atât cuplurilor căsătorite cât şi concubinilor;

· nulitatea liberalităţii autorului unui copil faţă de celălalt autor, dacă există un conjunct sau „copii protejaţi”. Este exemplul copilului provenit dintr-un cuplu în care unul dintre cei doi era legat prin căsătorie cu o altă persoană.

Efectele concubinajului faţă de terţi

Deşi concubinii rămân străini unul faţă de altul, terţii pot invoca acţiunea pauliană atunci când unul dintre concubini acţionează în frauda drepturilor lor (art. 1167 din Codul civil
).
Într-o manieră mai specială, concubinii nu sunt în principiu solidari pentru datoriile menajere, conform art. 220 din Codul civil
. Totuşi, atunci când concubinii trăiesc ca soţi şi întreţin ambiguitatea în privinţa naturii relaţiei lor, aparenţa creată faţă de terţi va produce efecte. Creditorii lor pot să se prevaleze de aceasta în caz de eroare legitimă, invocând teoria aparenţei în drept.
Încetarea concubinajului
Legea din 15 noiembrie 1999 conţine dispoziţii privind încetarea PACS-ului, dar acestea nu sunt aplicabile uniunii libere, care poate înceta sau nu în mod voluntar.
Încetarea voluntară

Decizia de a înceta relaţia poate fi luată de comun acord sau poate aparţine unuia dintre cei doi concubini.
Încetarea prin comun acord

La separaţie, fiecare concubin îşi redobândeşte bunurile fără a fi necesar un partaj ca în cazul căsătoriei, în care se aplică regimul comunităţii de bunuri. Totuşi, în cazul în care concubinii cumpăraseră bunuri în indiviziune, ei doresc să pună capăt acestei indiviziuni, care nu mai are raţiunea de a exista.
De asemenea, colaborarea unuia dintre concubini la activitatea celuilalt nu mai poate fi ascunsă în caz de separare. În această ipoteză, există două tipuri de soluţii în absenţa regimului matrimonial:

· societatea creată de fapt - aceasta presupune ca în timpul vieţii comune membrii cuplului să fi afectat bunuri unei societăţi comerciale comune căreia îi asigurau conducerea şi administrarea în scopul de a realiza profit, angajându-se la asumarea pierderilor, fără a-şi fi manifestat voinţa de a fi asociat. Această situaţie este admisă constant în jurisprudenţă, cu condiţia ca să fie întrunite elementele constitutive ale unei societăţi: aportul fiecăruia dintre concubini, participarea efectivă la beneficii şi pierderi. Pe cale de consecinţă, coabitarea, chiar prelungită, şi confuziunea bunurilor nu pot fi suficiente pentru a admite societatea creată de fapt.
· îmbogăţirea fără justă cauză - în cazul în care concubinii nu pot să se prevaleze de o societate creată de fapt, unul dintre foştii concubini poate solicita o indemnizaţie bazată pe îmbogăţirea fără justă cauză. Acest fundament este adeseori respins. Totuşi, o construcţie ridicată în comun pe un teren al fostului concubin i-a permis fostei concubine să invoce actio de in rem verso, pe motiv că ea este împovărată în afara oricărui interes personal sau intenţie liberală, din moment ce ea nu a profitat niciodată de investiţia care i-a procurat fostului concubin o îmbogăţire în contraparte. De asemenea, colaborarea concubinei constând în prestarea unor activităţi, fără retribuţie, nu poate fi asimilată unei cheltuieli comune şi implică prin ea însăşi împovărarea concubinei şi îmbogăţirea corelativă a concubinului său. 
Încetarea la iniţiativa unuia dintre concubini
În principiu, încetarea concubinajului nu constituie prin ea însăşi temeiul unei culpe care dă dreptul de a cere daune interese. Pentru a obţine repararea prejudiciului conform art. 1382 şi 1383 din Codul civil
, concubinul părăsit trebuie să dovedească existenţa unei culpe delictuale datorate încetării concubinajului, precum şi prejudiciul ce rezultă din aceasta.
Sarcina probei aparţine reclamantului, care, dacă obţine câştig de cauză, poate cere să i se recunoască un drept de plată a prejudiciului suferit, ce corespunde obligaţiei fostului său concubin de a nu-l lăsa în nevoie.
Protecţia adăpostului familial al concubinului supravieţuitor

Atunci când concubinii coabitează într-un imobil care n-a fost închiriat decât unuia dintre ei şi când titularul contractului de închiriere decedează primul, art. 14 din Legea din 6 iulie 1989 autorizează concubinul notoriu, care nu este titular al contractului de închiriere, să rămână în locuinţă, operând un transfer al contractului de închiriere.
Dreptul la despăgubire în caz de deces accidental al concubinului

Mult timp jurisprudenţa a refuzat dreptul de despăgubire în această ipoteză. Într-o decizie din 27 februarie 1970, Curtea de Casaţie a admis însă că o femeie putea intenta acţiune pentru repararea prejudiciului suferit ca urmare a dispariţiei concubinului său.
Raporturile dintre concubini

Principiul în această materie este că „libertatea fiecăruia prevalează”.

Nu există un statut legal organizat, astfel încât regimul matrimonial nu se aplică concubinilor. De asemenea, nu se aplică obligaţia de a contribui la cheltuielile căsătoriei şi solidaritatea dintre soţi pentru datoriile contractate pentru întreţinerea menajului sau educaţia copiilor.   
Liberalităţile dintre concubini sunt admise şi sunt irevocabile.
Încetarea concubinajului se face în mod liber şi fără despăgubiri. Totuşi, jurisprudenţa acceptă acordurile încheiate între concubini, care prevăd plata unei despăgubiri destinate reparării prejudiciului suferit de victimă. Încetarea concubinajului nu dă dreptul la prestaţie compensatorie.
Doar teoria abuzului de drept permite condamnarea încetării culpabile şi plata de daune interese.

Orice încetare a concubinajului antrenează lichidarea raporturilor pecuniare care s-au dezvoltat în timpul relaţiei. În această privinţă se aplică dreptul comun.

� � HYPERLINK "http://www.legifrance.gouv.fr/affichTexte.do?cidTexte=JORFTEXT000000875196" ��http://www.legifrance.gouv.fr/affichTexte.do?cidTexte=JORFTEXT000000875196�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000888294&categorieLien=cid" ��http://www.legifrance.gouv.fr/affichTexte.do?cidTexte=JORFTEXT000000888294&categorieLien=cid�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000549618&dateTexte" ��http://www.legifrance.gouv.fr/affichTexte.do?cidTexte=JORFTEXT000000549618&dateTexte�=


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000761717" ��http://www.legifrance.gouv.fr/affichTexte.do?cidTexte=JORFTEXT000000761717�


� � HYPERLINK "http://www.legifrance.gouv.fr/affichTexte.do?cidTexte=LEGITEXT000006069108&dateTexte=vig" ��http://www.legifrance.gouv.fr/affichTexte.do?cidTexte=LEGITEXT000006069108&dateTexte=vig�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000361918" ��http://www.legifrance.gouv.fr/affichTexte.do?cidTexte=JORFTEXT000000361918�


� Les époux se doivent mutuellement respect, fidélité, secours, assistance.


� HYPERLINK "http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006422735&cidTexte=LEGITEXT000006070721&dateTexte=20120130" ��http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006422735&cidTexte=LEGITEXT000006070721&dateTexte=20120130�


� � HYPERLINK "http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006444601&cidTexte=LEGITEXT000006070721&dateTexte=20120130" ��http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006444601&cidTexte=LEGITEXT000006070721&dateTexte=20120130�


� TONTÍNĂ s. f. asociaţie în care fiecare membru contribuie la creşterea unui fond comun, din care se plătesc anual supravieţuitorilor rente crescânde. ♢ rentă viageră. (< fr. tontine)


� � HYPERLINK "http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006436534&cidTexte=LEGITEXT000006070721&dateTexte=20120130" ��http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006436534&cidTexte=LEGITEXT000006070721&dateTexte=20120130�


� � HYPERLINK "http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006422807&cidTexte=LEGITEXT000006070721&dateTexte=20120130" ��http://www.legifrance.gouv.fr/affichCodeArticle.do;jsessionid=2616421BF91FCF8F84C7BF719ECAB930.tpdjo05v_1?idArticle=LEGIARTI000006422807&cidTexte=LEGITEXT000006070721&dateTexte=20120130�


� � HYPERLINK "http://www.legifrance.gouv.fr/affichCode.do;jsessionid=2616421BF91FCF8F84C7BF719ECAB930.tpdjo05v_1?idSectionTA=LEGISCTA000006136352&cidTexte=LEGITEXT000006070721&dateTexte=20120130" ��http://www.legifrance.gouv.fr/affichCode.do;jsessionid=2616421BF91FCF8F84C7BF719ECAB930.tpdjo05v_1?idSectionTA=LEGISCTA000006136352&cidTexte=LEGITEXT000006070721&dateTexte=20120130�

